একটা মানুষও দরিদ্র, গৃহহারা, বিনা চিকিৎসায় ও নিরক্ষর থাকবে না বলে উল্লেখ করে প্রধানমন্ত্রী বলেন, ‘আমরা ঠিক সেই বাংলাদেশ গড়বো যে বাংলাদেশ জাতির পিতা চেয়েছিলেন। ক্ষুধা মুক্ত ও দারিদ্র্য মুক্ত সোনার বাংলাদেশ। আমরা ২০৪১ সালের মধ্যে দক্ষিণ এশিয়ায় বাংলাদেশ হবে উন্নত সমৃদ্ধ দেশ। সেভাবেই আমরা পরিকল্পনা নিয়েছি। সেই লক্ষ্যে আমরা ২০২১ থেকে ২০৪১ সাল পর্যন্ত প্রেক্ষিত পরিকল্পনার খসড়া ইতিমধ্যে প্রস্তুত করা শুরু করেছি।’